WAVE เผยงบฯ ไตรมาส 3/58 กำไรลดฮวบ หลังบริษัทมีค่าใช้จ่ายสูงขึ้น
WAVE เผยงบฯ ไตรมาส 3/58 กำไรลดฮวบ หลังบริษัทมีค่าใช้จ่ายในการขายและบริหารสูงขึ้น โดยงบฯ Q3/58 มีกำไรสุทธิ 8.08 ลบ. ลดลง 67% จากปีก่อนที่มีกำไร 24.70 ลบ. ขณะที่ งวด 9 เดือนมีกำไร 52.35 ลบ. ลดลง 64% จากปีก่อนที่มีกำไร 146.28 ลบ.
12 พ.ย. 2558

บริษัท เวฟ เอ็นเตอร์เทนเมนท์ จำกัด (มหาชน) หรือ WAVE รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 8.08 ล้านบาท หรือมีกำไรสุทธิ 0.02 บาทต่อหุ้น ลดลง 67% จากช่วงเดียวกันของปีก่อนที่มีกำไรสุทธิ 24.70 ล้านบาท หรือมีกำไรสุทธิ 0.08 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 52.35 ล้านบาท หรือ 0.16 บาทต่อหุ้น ลดลง 64% จากช่วงเดียวกันของปีก่อนที่มีกำไรสุทธิ 146.28 พันล้านบาท หรือ 0.45 บาทต่อหุ้น
สำหรับผลการดำเนินในไตรมาส 3 ที่มีกำไรลดลง เนื่องจากการเพิ่มขึ้นของค่าใช้จ่ายในการขายและบริหาร ได้แก่ ค่าเช่า ค่าโฆษณาประชาสัมพันธ์ ค่าใช้จ่าบุคลากร เป็นต้น